Vilnius, 2021 m. liepos 1 d.

**Vilniečiai kviečiami vakcinacijai prie „Lidl“ parduotuvės: lauks 250 „Janssen“ vakcinos dozių**

**Šiandien vilniečiai turės galimybę skiepą nuo COVID-19 gauti tiesiog atvykę prie „Lidl“ parduotuvės Vilniuje, Naujininkuose, adresu Kapsų g. 1. Prie parduotuvės visų norinčiųjų lauks mobilusis Vilniaus miesto savivaldybės autobusiukas, kuriame nuo 17 iki 20 val. bus galima pasiskiepyti „Janssen“ vakcina.**

Norintys gauti skiepą, kviečiami stoti į gyvą eilę, iš anksto registruotis nereikia, užteks tik su savimi turėti asmens tapatybę patvirtinantį dokumentą. Iš viso bus sudaryta galimybė pasiskiepyti 250 gyventojų.

Skiepijantis šia vakcina imunitetui nuo koronaviruso susidaryti pakanka 1 jos dozės, o „Janssen“ vakcina paskiepyti asmenys Galimybių pasą gali gauti praėjus 2 savaitėms po vakcinos suleidimo.

Pasiskiepyti atvykusius gyventojus pasitiks ir „Lidl“ asistentai, kurie esant šiltam orui padės besiskiepijantiems atsigaivinti – nemokamai dalins vandenį bei ledus.

Tokia iniciatyva, kai sostinės gyventojų prie prekybos tinklo parduotuvės lauks specialus miesto savivaldybės autobusiukas, kur žmonės gali gauti skiepą be registracijos, vyks antrą kartą. Pirmą kartą tokia iniciatyva prie „Lidl“ parduotuvės buvo organizuojama praėjusią savaitę, birželio 21 dieną. Vakcinacija vyko Naujojoje Vilnioje, kur sulaukė didelio susidomėjimo ir daug norinčiųjų gauti skiepą patogioje lokacijoje.

Skiepų autobusiukas visų norinčių lauks nuo 17 iki 20 val. Laukiantys skiepo galės atsigaivinti „Lidl“ nemokamai dalinamais ledais ir vandeniu.

**Daugiau informacijos:**
Lina Skersytė
Korporatyvinių reikalų ir komunikacijos departamentas
UAB „Lidl Lietuva“
Tel. +370 5 267 3228, mob. tel. +370 680 53556
lina.skersyte@lidl.lt